CELEX: 32011D0718
Language: hr
Date: 2011-10-28 00:00:00
Title: 2011/718/EU: Provedbena odluku Komisije od 28. listopada 2011. o izmjeni Provedbene odluke 2011/402/EU o hitnim mjerama koje se primjenjuju na sjeme piskavice i određeno sjeme i mahunarke uvezene iz Egipta (priopćena pod brojem dokumenta C(2011) 7744)  Tekst značajan za EGP

15/Sv. 23
            
            
               HR
            
            
               Službeni list Europske unije
            
            
               289
            
         32011D0718
   
               L 285/53
            
            
               SLUŽBENI LIST EUROPSKE UNIJE
            
         PROVEDBENA ODLUKU KOMISIJE
   od 28. listopada 2011.
   o izmjeni Provedbene odluke 2011/402/EU o hitnim mjerama koje se primjenjuju na sjeme piskavice i određeno sjeme i mahunarke uvezene iz Egipta
   (priopćena pod brojem dokumenta C(2011) 7744)
   (Tekst značajan za EGP)
   (2011/718/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 53. stavak 1. podstavak (b) podtočke i. i iii.,
   budući da:
   
               (1)
            
            
               Uredbom (EZ) br. 178/2002 utvrđena su opća načela o hrani i hrani za životinje općenito, te posebno o sigurnosti hrane i hrane za životinje, na razini Unije i na nacionalnoj razini. Uredbom su predviđene hitne mjere za slučajeve kada je očito da bi hrana ili hrana za životinje uvezena iz treće zemlje mogla predstavljati ozbiljan rizik za zdravlje ljudi, zdravlje životinja ili za okoliš, te da se takav rizik ne može na zadovoljavajući način ukloniti mjerama koje poduzima pogođena država članica ili više njih.
            
         
               (2)
            
            
               Uredbom (EZ) br. 852/2004 Europskog parlamenta i Vijeća od 29. travnja 2004. o higijeni hrane (2) utvrđena su opća pravila o higijeni hrane. Ta pravila uključuju zahtjeve higijene za proizvodnju sjemena i mahunarki za neposrednu prehranu ljudi koje moraju poštovati subjekti u poslovanju s hranom.
            
         
               (3)
            
            
               Određene serije sjemena piskavice iz Egipta su identificirane su kao uzrok izbijanja u Europskoj uniji Shiga toksin (STEC) producirajuće bakterije Escherichia coli serotipa O104:H4. U skladu s time, Provedbenom odlukom 2011/402/EU (3) uvedena je zabrana puštanja u slobodan promet u Europskoj uniji sjemena i mahunarki iz Egipta koje se svrstavaju pod tarifne oznake KN navedene u Prilogu toj Odluci. Zabrana prestaje važiti 31. listopada 2011.
            
         
               (4)
            
            
               Od 21. kolovoza do 25. kolovoza 2011. Ured za hranu i veterinarstvo Komisije je u Egiptu proveo reviziju kako bi se pratio unatrag mogući izvor nedavnog izbijanja zaraze E. coli (serotipa O104:H4) na sjeveru Njemačke i u Bordeauxu, Francuska, te kako bi se ocijenili uvjeti proizvodnje i prerade sumnjivog sjemena u toj trećoj zemlji.
            
         
               (5)
            
            
               Procijenjeni su nalazi revizije i mjera koje poduzima Egipat u pogledu nedostataka u proizvodnji sjemena za prehranu ljudi od kojih se mogu dobiti klice. Ta procjena pokazuje da mjere koje su uvele egipatske vlasti nisu dovoljne za prevladavanje utvrđenih rizika.
            
         
               (6)
            
            
               U skladu s člankom 10. Uredbe (EZ) br. 852/2004, higijena uvezene hrane mora, između ostalog, udovoljavati zahtjevima iz Priloga I. toj Uredbi. Međutim, mjere koje su navele egipatske vlasti ne daju zadovoljavajuća jamstva za aktivnu obvezu da će proizvodnja biti u skladu s Prilogom I. Uredbi (EZ) br. 852/2004. Europska agencija za sigurnost hrane (EFSA) do kraja će listopada 2011. donijeti znanstveno mišljenje o riziku koji predstavljaju Shiga toksin (STEC) producirajuća bakterija Escherichia coli i druge patogene bakterije u sjemenu i klicama, izdancima i salati dobivenoj iz sjemena.
            
         
               (7)
            
            
               Do mogućeg uvođenja dodatnih kontrolnih mjera na temelju mišljenja EFSA-e te kako bi se nadležnim tijelima u Egiptu pružilo dovoljno vremena za dostavu dodatnih informacija Komisiji i osiguranje učinkovitih jamstava za dodatne mjere upravljanja rizikom, privremenu zabranu puštanja u slobodan promet u Europskoj uniji sjemena i mahunarki iz Egipta koja je utvrđena u Provedbenoj odluci 2011/402/EU treba produljiti do 31. ožujka 2012.
            
         
               (8)
            
            
               Kako bi se osigurala učinkovitost ove odluke da se izbjegne uvoz bilo koje hrane navedene u Prilogu, ova se Odluka primjenjuje od 1. studenoga 2011. s obzirom da je Provedbenom odlukom 2011/402/EU utvrđena zabrana puštanja u promet sjemena iz Egipta navedenih u Prilogu do 31. listopada 2011.
            
         
               (9)
            
            
               Provedbenu odluku 2011/402/EU potrebno je stoga u skladu s time izmijeniti.
            
         
               (10)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Provedbena odluka 2011/402/EU mijenja se kako slijedi:
   
               (1)
            
            
               Članak 2. zamjenjuje se sljedećim:
               „Članak 2.
               Puštanje u slobodan promet u Europskoj uniji sjemena i mahunarki iz Egipta navedenih u Prilogu zabranjuje se do 31. ožujka 2012.”
            
         
               (2)
            
            
               Prilog se zamjenjuje tekstom u Prilogu ovoj Odluci.
            
         Članak 2.
   Ova se Odluka primjenjuje od 1. studenoga 2011.
   Članak 3.
   Ova je Odluka upućena državama članicama.
   
      Sastavljeno u Bruxellesu 28. listopada 2011.
      
         
            Za Komisiju
         
         John DALLI
         
            Član Komisije
         
      
   
   
      (1)  SL L 31, 1.2.2002., str. 1.
   
      (2)  SL L 139, 30.4.2004., str. 1.
   
      (3)  SL L 179, 7.7.2011., str. 10.
   PRILOG
   
      
         „PRILOG
         Sjeme i mahunarke iz Egipta čije je puštanje u slobodan promet u Europskoj uniji zabranjeno do 31. ožujka 2012.
         
                     Tarifna oznaka KN (1)
                     
                  
                  
                     Opis
                  
               
                     ex 0704 90 90
                  
                  
                     Klice rukole
                  
               
                     ex 0706 90 90
                  
                  
                     Klice cikle, klice rotkvice
                  
               
                     ex 0708
                  
                  
                     Klice mahunastog povrća, svježe ili rashlađene
                  
               
                     ex 0709 90 90
                  
                  
                     Klice soje
                  
               
                     0713
                  
                  
                     Osušeno mahunasto povrće, u zrnu, neovisno je li oljušteno ili lomljeno ili ne
                  
               
                     0910 99 10
                  
                  
                     Sjeme piskavice (kozjeg roga)
                  
               
                     1201 00
                  
                  
                     Soja, neovisno je li lomljena ili ne
                  
               
                     1207 50
                  
                  
                     Sjeme gorušice
                  
               
                     1207 99 97
                  
                  
                     Ostalo uljano sjeme i uljni plodovi, neovisno jesu li lomljeni ili ne
                  
               
                     1209 10 00
                  
                  
                     Sjeme šećerne repe
                  
               
                     1209 21 00
                  
                  
                     Sjeme lucerne (alfalfa)
                  
               
                     1209 91
                  
                  
                     Sjeme povrća
                  
               
                     ex 1214 90 90
                  
                  
                     Klice lucerne (alfalfa)”
                  
               
   
   
      (1)  Tarifne oznake KN koje se navode u ovoj Provedbenoj odluci Komisije odnose se na oznake utvrđene u 2. dijelu Priloga I. Uredbi Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o zajedničkoj carinskoj tarifi (SL L 256, 7.9.1987., str. 1.).